b'\n_START_ARTICLE_\nArcadi Ragozin\n_START_SECTION_\nBiografie\n_START_PARAGRAPH_\nArcadi Ragozin s-a n\xc4\x83scut \xc3\xaen anul 1918 \xc3\xaen Kazahstan. A absolvit Institutul de ingineri din transporturile feroviare din Novosibirsk \xc8\x99i \xc8\x99coala superioar\xc4\x83 KGB \xc3\xaen anul 1952. A fost jurnalist la cotidianul "Gudok" \xc8\x99i apoi activist de partid. Este angajat apoi \xc3\xaen cadrul KGB-ului ajung\xc3\xa2nd p\xc3\xa2n\xc4\x83 la gradul de general-locotenent. A avut o reputa\xc8\x9bie de bibliofil \xc8\x99i savant, datorit\xc4\x83 activit\xc4\x83\xc8\x9bii jurnalistice \xc8\x99i a modului de a lucra prin elaborarea de rapoarte._NEWLINE_Anterior numirii la KGB-ul din Moldova a fost \xc8\x99eful unei direc\xc8\x9bii regionale KGB din Rusia. \xc3\x8en anul 1975, Arcadi Ragozin a fost numit \xc3\xaen func\xc8\x9bia de pre\xc8\x99edinte al Comitetului Securit\xc4\x83\xc8\x9bii de Stat (KGB) din RSS Moldoveneasc\xc4\x83. La Congresul XIY al PCM (1975) a fost ales membru CC PCM, iar la plenara din iulie - membru al Biroului CC PCM._NEWLINE_\xc3\x8en anul 1979, Ragozin a fost transferat la Moscova, unde a fost numit comandant al \xc8\x98colii de ofi\xc8\x9beri KGB. A \xc3\xaencetat din via\xc8\x9b\xc4\x83 \xc3\xaen anul 1998, la v\xc3\xa2rsta de 83 ani.\n_START_SECTION_\nCaracteristic\xc4\x83\n_START_PARAGRAPH_\nRagozin era un interlocutor atent, \xc8\x99tia s\xc4\x83 asculte, dar avea preten\xc8\x9bia, ca lumea s\xc4\x83 vin\xc4\x83 la el numai cu chestiuni concrete. \xc3\x8en calitate de conduc\xc4\x83tor, Ragozin era o persoan\xc4\x83 \xc3\xaentreprinz\xc4\x83toare, dar \xc8\x99i exigent\xc4\x83, avea calit\xc4\x83\xc8\x9bi de conduc\xc4\x83tor \xc3\xaenzestrat. A beneficiat de o autoritate indubitabil\xc4\x83 \xc3\xaen r\xc3\xa2ndul subordona\xc8\x9bilor, fiind totodat\xc4\x83 iubit \xc8\x99i temut. El s-a orientat pe extinderea supravegherii contactelor moldo-rom\xc3\xa2ne ca "activitate preventiv\xc4\x83"(de profilaxie). F\xc4\x83r\xc4\x83 s\xc4\x83 cunoasc\xc4\x83 limba rom\xc3\xa2n\xc4\x83, el s-a axat pe activitatea jurnali\xc8\x99tilor, translatorilor \xc8\x99i coresponden\xc8\x9bilor de pres\xc4\x83. Un caz cunoscut din epoca Ragozin de la KGB-ul moldovenesc \xc3\xael constitutie cel al lui Volodarski, conferen\xc8\x9biar la Universitatea de Stat din Moldova, care protesa \xc3\xaempotriva interven\xc8\x9biei sovietice \xc3\xaen Cehoslovacia \xc8\x99i a libert\xc4\x83\xc8\x9bii de opinii din URSS, trimi\xc8\x9b\xc3\xa2nd scrisori anonime din diferite localit\xc4\x83\xc8\x9bi ale URSS cu caracter antisovietic. KGB-ul l-a depistat, Consiliul \xc8\x99tiin\xc8\x9bific al USM i-a retras gradul \xc8\x99tiin\xc8\x9bific \xc8\x99i cel de conferen\xc8\x9bair. Ulterior a fost for\xc8\x9bat s\xc4\x83 emigreze \xc3\xaen Israel.'